Tunji Bello

Olatunji Bello (ọjọ́-ìbí: ọjọ́ kìíní oṣù keje ọdún 1961) jẹ́ àgbẹjọ́ro, onímọ̀ nípa àyíká, onímọ̀ ìjìnlẹ̀ sáyẹ́ńsì òṣèlú, oníròyìn àti Kọmíṣọ́nà tó jókòó fún Àyíká àti Ọrọ̀ Omi lábẹ́ ìṣàkóso Babajide Sanwo-Olu ní ìpínlẹ̀ Èkó. Ó jẹ́ ọmọ Eko.

 Ìbẹ̀rẹ̀pẹ̀pẹ̀ Ẹ̀kọ́ Rẹ̀ 
Ó ní B.Sc. Ìwé gíga Yunifásítì ti Ìbàdàn níbi tí ó ti kàwé ìmọ̀ òṣèlú, tí ó sì gbòye jáde ní ọdún 1984. Ó sì gba Masters Degree ní International Law and Diplomacy ML.D ní ọdún (1987) ní Yunifásítì ti Èkó. Ó ti gba òye (Bachelor of Laws) láti ilé-ìwé gíga Yunifásítì ti Èkó náà, Nàìjíríà, ní ọdún 2000. 

 Iṣẹ́ Oníròyìn Rẹ̀ 
Tunji Bello bẹ̀rẹ̀ iṣẹ́ oníròyìn ní ilé iṣẹ́ agbéròyìnjáde Concord Press ní orílẹ̀-èdè Nàìjíríà níbi tí ó ti dàgbà láti di Olóòtú. Ó bẹ̀rẹ̀ bí ẹ̀yà-ara òǹkọ̀wé, ó tún jẹ́ Olùrànlọ́wọ́ Olóòtú àwọn ẹ̀yà ara. Iṣẹ́ rẹ̀ nínú iṣẹ́ ìròyìn dàgbà ní kíákíá tó bẹ́ẹ̀ tí ó di Olóòtú Ìṣèlú ní ọmọ ọdún mẹ́tà-dín-lọ́gbọ̀n. Lẹ́hìn náà ó gbéga sí Olóòtú àkọ́lé Sunday àti lẹ́hìn náà Olóòtú àkọ́lé ojoojúmọ́ ti Concord Newspapers Group. Ó tún jẹ́ alága ti Ìgbìmọ̀ Olóòtú ti Ìwé ìròyìn THISDAY. Ó jẹ́ òǹkọ̀wé òṣìṣẹ́ kan pẹ̀lú St. Petersburg Times, Florida, USA, àti  US News & World Report, Washington D.C. ní ọdún 1992. 

Àwọn Àmì Ẹ̀yẹ
Ó sì gba oríṣiríṣi àwọn àmì ẹ̀yẹ. Ó gba Alfred Friendly Press Fellowship, USA, Ó gba àmì ẹ̀yẹ Concord Press fún Ìlọsíwájú àti Ìgboyà ní Ìwé Ìròyìn, Alákoso Olóòtú tí ó dára jùlọ ti Concord Publisher. Ó jẹ́ ẹni tí ó gba àmì ẹ̀yẹ Distinguished Alumnus ti Yunifásítì ti Ìbàdàn àti Ẹ̀bùn Ọ̀rẹ́ Aláṣẹ Fásítì ti Èkó, Distinguished Alumni Achievers. Àwùjọ àwọn Oníṣẹ́-ẹ̀rọ̀ Nàìjíríà, Ikeja, èka Èkó, àti UNDP lọ́lá fún un fún fífi ìpìlẹ̀ lélẹ̀ fún oúnjẹ àyíká ní ìpínlẹ̀ Èkó. Ó ti kọ ìwé kan àti pé ó ṣe alábàpín sí àwọn mẹ́rin mìíràn. 

 Ayé Rẹ̀ 
Ó jẹ́ ọkọ sí Ibiyemi Olatunji-Bello, Olùdarí èyí tí ó jẹ́ Vice-Chancellor ti Fásítì Ìpínlẹ̀ Èkó láti oṣù kẹ́sàn-án ọdún 2021 títí di ìsìsiyìn. 

 Àwọn Ìtọ́ka Sí